 Dadku wax badan kama oga oo lagama wada war hayo in deg, Gabiiley ay ahayd, halkii ugu horaysay ee si badheedh ah oo af iyo adinba leh uga hor timid, dawladii Siyaad Bare gadh-wadeenka u ahaa ee dalkii la odhan jiray Somaliya ka arimin jirtay, waxa dadka degan degaanka Gabiiley ay bilaabeen iska caabin hubaysan inay la galaan maamulkii talada dalka hayay iyo siyaasadiisiiba 1978-kii dhamaadkiisii, ka dib markii dhib gaar u ah degaanka gabiiley oo aad u baaxad wayni kaga timid askartii iyo jabhadihii la socday ee lagu soo jabiyay dagaalkii 1977-1978-kii Itoobiya lala galay, huwantaa askarta iyo jabhadaba ah oo la soo dejiyay meelo badan oo degaanka degmada Gabiiley ka mid ah, xiligaas oo ay ka dhabaqday maamulkaa siyaad bare taladu, oo qorshahii dalka lagu hagayay noqday mid uu jaho-wareer badan oo dhaqaale, bulsho iyo siyaasadeedba ku yimid guul-daradii iyo jabkii ka soo gaadhay dagaalkaa 1977-78 ka dartii. 